Nouerint uniuersi quod ego Henricus Damelli sigillifer Hugonis collector impositionis facte pro reuerendis in Christo patribus dominis Ambaldo tusculano sancte romane ecclesie cardinali et Bertramno bononiensi episcopis sedis apostolice nunciis ac uenerabilibus uiris dominis Francisco de filiis Ursi thesaurario eboracenci et Goffrido de Uayroliis cancellario cartucensi ecclesiarum nunciis ab ipso domino tusculano et a reuerendo patre domino P. Penestrini episcopo sancte romane ecclesie cardinali et sedis apostolice nuncio deputatis qui eundo ad partes Francie Anglie ac Flandrie et uicinas suum transsitum fecerunt per diocesem lingonensem anno Domini M CCC XL II recepi et habui ab abbate sancti Stephani Diuionis pro impositione sibi facta quadraginta solidos turonensium datum sub meis signo manuali et sigillo quibus in talibus utor, die iouis post festum beati Mathei apostoli anno predicto. H. Damel.